Tarian Zapin

Tarian Zapin  ( atau ) merupakan sejenis tarian rakyat tradisional dilakukan masyarakat Melayu di kepulauan Nusantara rantau Asia Tenggara terutamanya di negara-negara Indonesia (Sumatera, Kepulauan Riau, Bangka Belitung, Gorontalo), Jawa (Jakarta), Semenanjung Melayu (khususnya di Johor , Perlis , Kedah , Kelantan , Pahang , Melaka dan Selangor), Singapura serta Borneo (Sarawak, Sabah, Kalimantan dan Brunei). Tarian ini sering dilakukan dengan iringan muzik digubah khas.

Tarian ini diilhamkan oleh peranakan Arab dan dikatakan berasal dari Yaman melalui para pedagang dari sana. Ia mengalami pengubahsuaian dari segi bentuk dan ragamnya yang ternyata lebih tradisional sifatnya lalu berpincang melalui sifat ia dipersembahkan iaitu zapin Arab dan zapin Melayu. Dalam konteks Zapin Melayu, orang Melayu merujuknya sebagai sebuah bentuk permainan yang digelar "Main Zapin" atau Permainan Zapin".Hafzan Zannie Hamza. (2023). Exploring the Elements of Main Zapin: A Preliminary Reports and Studies from Fieldwork in Johor. Jurai Sembah, 4(1), 9-20. https://ejournal.upsi.edu.my/index.php/juraisembah/article/view/8168/4447 

Etimologi
Kata "zapin" ini menyerap dari bahasa Arab iaitu  zafn, bentuk ism kata kerja  zafana yang bermaksud "menari" ().

Sejarah
Tarian ini dipercayai diperkenalkan oleh orang-orang Parsi dan Arab dari Hadramaut, Yaman serta Timur Tengah yang berdagang ke Nusantara terutamanya negeri-negeri Sumatera serta tanah Johor mengganti peranan Melaka yang tertakluk sebagai sebuah entrepot antarabangsa pada kurun ke-16. yang mana asimilasi dengan budaya Melayu diterapkan dalam persembahan penduduk setempat.

Pada awalnya seni tari dan musik Zapin dijadikan sebagai hiburan bagi murid-murid setelah mengaji agama di lingkungan kerajaan. Namun setelah bernikahnya Tengku Embung Badariah puteri Sultan Abdul Jalil Alamuddin Syah dari Siak Sri Inderapura dengan Syarif Utsman bin Syarif Abdul Rahman Syahabuddin, keberadaan Tari Zapin semakin berkembang dalam lingkungan Istana) dan menerapkan unsur-unsur budaya setempat; gaya tarian ini sengaja dilakukan pembinaan dan dipelihara sebagai suatu bentuk kesenian yang memiliki kaedah-kaedah yang luhur dan santun. Tarian ini turut diikuti Kesultanan Johor-Riau yang berjiranan; penghijrahan besar-besaran orang Yaman ke Johor pada abad ke-19 turut menguatkan pengaruh budaya Arab mengukuhkan seni tari zapin dalam negeri tersebut. 

Seni ini masih bertahan hidup di bekas pusat-pusat pemerintahan kerajaan Melayu seperti di Siak, Pulau Penyengat, Tambelan, pulau-pulau dalam Laut Cina Selatan, Riau, Johor dan Singapura moden; malah sejauh wilayah Sarawak, dan Brunei Darussalam.

 Gambaran umum 
Tarian zapin mementingkan pergerakan berkumpulan dan bukannya usaha individu.

Pergerakan yang ada dalam tarian ini adakala menerapkan peniruan daripada alam sekeliling (anak ayam, anak ikan, lompat tiung) mahupun daripada langkah beribadah  (alif mim ba, gerak sembah atau gerak salam) kerana diilhamkan amalan sufi.

Pada awalnya, tarian ini khusus dimainkan oleh kaum lelaki sahaja kerana ada tujuan kegamaan, namun lama kelamaan menjadi bentuk hiburan tradisional membolehkan kaum wanita turut serta di mana dua-dua kaum menari dalam kelompok berasingan. 

 Persalinan 
Penari wanita memakai baju kurung, kebaya kurung dan selendang. Sanggul dan bunga-bungaan pula sering dipakaikan di kepala sebagai perhiasan. Penari lelaki pula berbaju Melayu sama ada dengan gaya cekak musang atau gaya teluk belanga (yang khusus di Johor) dan songkok di kepala.

 Kelengakapan muzik 
Antara peralatan muzik yang mengiringi tarian Zapin adalah gambus, rebana, gendang, rebab dan marakas.

Biola tidak tergolong sebagai sejenis alat muzik tarian Zapin namun terdapat anggapan salah dalam kalangan rakyat. Ini disebabkan muzik yang dihasilkan rebab mempunyai persamaan dengan gesekan biola.

 Cara tarian 
 Di Brunei 
Mengikut dari segi sebutan dialek orang Brunei, zapin lebih dikenali dengan panggilan Jipin. Jika di Brunei, di antara zapin yang cukup digemari adalah:-

 Zapin Laila Sembah (Jipin Laila Sembah)
 Zapin Tar (Jipin Tar)

Dan mengikut dari segi asal-usul tarian zapin di Brunei, ia dipercayai pengaruh dari budayanya yang begitu sinonim dengan kedatangan pedagang bangsa Arab kepulauan Borneo yang tertumpu di Brunei. Tiada bukti sahih yang menceritakan, akan tetapi kedatangan pedagang Arab mampu mengubah seni budaya iaitu dari segi tarian. Di mana Sultan Sharif Ali, sultan Brunei ketiga juga merupakan berbangsa Arab dari Taif. Tarian ini juga kadang-kadang ditarikan secara berlagu atau berzikir atau di Brunei iaitu berdikir atau berselawat ke atas Nabi S.A.W.

Jika di Brunei, alat-alat muzik yang digunakan untuk membantu tarian Zapin ialah gambus, rebana, gendang tabur dan tar.

 Di Indonesia 
Di Kalimantan Barat, tari Zapin lebih dikenal dengan nama "jepin". Tarian jepin ini dapat dibezakan menjadi dua kategori besar iaitu jepin tradisional dan jepin modern yang sangat beragam menerapkan unsur baharu dan kreatif. Jepin tradisional sendiri masih dapat dibagi lagi menjadi empat jenis:

 Jepin Massal,
 Jepin Tali
 Jepin Tembung,
 Jepin Lembut - tarian jepin paling digemari

Adapun jenis tari Jepin yang lebih sering dipentaskan dan dilombakan hingga saat ini ialah tari Jepin Lembut.
Tarian zapin memiliki jenis yang sangat beranekaragam, dan setiap tipe jenis Zapin memiliki pebedaan pada gerakan mahupun gaya tarian, berikut merupakan senarai ragam tari Zapin di Nusantara:

Senarai rentak zapin

 Zapin 12 Kuala Kampar (Pelalawan dan Penyalai)
 Zapin Api (Riau)
 Zapin Anak Ayam (Sumatra Utara)
 Zapin Arab (Pontianak dan Johor)
 Zapin Asli (Sumatra Utara)
 Zapin Balumpa (Sulawesi Tenggara)
 Zapin Banjar (Banjarmasin)
 Zapin Bedana (Lampung)
 Zapin Bengkalis (Bengkalis, Riau)
 Zapin Betawi (Jakarta)
 Zapin Brunei (Brunei dan Borneo Utara)
 Zapin Bujang (Riau)
 Zapin Carita (Banjarmasin)
 Zapin Cek Esah (Kepulauan Riau)
 Zapin Dana (Jambi, Sumatra Selatan dan Bengkulu)
 Zapin Dana-Dana (Gorontalo, Bolaang Mongondow Raya dan Maluku Utara)
 Zapin Dana-Dani (Nusa Tenggara)
 Zapin Dana Sarah (Jambi)
 Zapin Dara (Riau dan Sumatra Barat)
 Zapin Deli (Deli Serdang, Sumatra Utara)
 Zapin Duo (Riau)
 Zapin Gambus (Perak)
 Zapin Genjoh (Mahakam)
 Zapin Ghalet (Kedah)
 Zapin Istana (Siak)
 Zapin Jambi (Jambi)
 Zapin Kamang (Sumatra Barat)
 Zapin Kampong Bolak (Riau)
 Zapin Kampung Manggis (Jambi)
 Zapin Kasih dan Budi (Sumatra Selatan dan Riau)
 Zapin Kepri (Kepulauan Riau)
 Zapin Kerinci (Kerinci, Jambi)
 Zapin Kipas (Kalimantan Barat dan Riau)
 Zapin Kores (Johor)
 Zapin Kuala (Kalimantan Selatan)
 Zapin Kute (Kepulauan Riau)
Zapin Kuntulan (Banyuwangi)
 Zapin Lancang Kuning (Riau)
 Zapin Lapis Batu Putih (Johor)
 Zapin Lembut (Kalimantan Barat)
 Zapin Lenga (Johor)
 Zapin Lenggok Gambus (Pekan Labuhan, Sumatra Utara)
 Zapin Mabuk Kepayang (Sumatra Utara)
 Zapin Maharani (Pelalawan)
 Zapin Mandiling (Bawean)
 Zapin Massal (Kalimantan Barat)
 Zapin Melayu (Riau)
 Zapin Melayu Johor (Johor)
 Zapin Meskom (Bengkalis, Riau)
 Zapin Nelayan (Riau)
 Zapin Padang Changkat (Perak)
 Zapin Padang Sari (Johor)
 Zapin Parit Mastar (Johor)
 Zapin Pat Lipat (Johor)
 Zapin Payung (Kalimantan Barat)
 Zapin Pecah Dua Belas (Pelalawan)
 Zapin Pekajang (Johor)
 Zapin Pekan (Riau, Sumatra)
 Zapin Penyengat (Penyengat)
 Zapin Pesisir (Kepulauan Riau)
Zippin Pesisiran (Demak)
 Zapin Pulau (Johor)
 Zapin Putar Alam (Johor)
 Zapin Rao (Rao, Pasaman, Sumatra Barat)
 Zapin Salor (Kelantan)
 Zapin Sebat (Serawak)
 Zapin Seberang (Jambi)
 Zapin Sekaki (Sumatera Utara)
 Zapin Selat Panjang (Selat Panjang)
 Zapin Selendang (Kalimantan Barat)
 Zapin Senggayong (Kayong Utara, Kalimantan Barat)
 Zapin Sentak Kamang (Padangpanjang, Sumatra Barat)
 Zapin Serdang (Serdang, Sumatra Utara)
 Zapin Seri Bunian (Pekalongan dan Johor)
Zapin Serumpun (Palembang)
Zapin Serumpun Sebalai (Bangka dan Belitung)
 Zapin Siak (Siak)
 Zapin Siak Bermadah (Siak)
 Zapin Siak Sri Indrapura (Siak)
 Zapin Sigam (Sigam, Kalimantan Selatan)
 Zapin Sindang (Serawak)
 Zapin Singapura (Singapura)
 Zapin Sisit (Kalimantan Selatan)
 Zapin Tahtul (Kalimantan Selatan)
 Zapin Tali (Kalimantan Barat)
 Zapin Tamiang (Aceh Tamiang)
 Zapin Tanjung Labuh (Johor)
 Zapin Tembung (Kalimantan Barat)
 Zapin Tempurung (Melawi, Kalimantan Barat)
 Zapin Tenglu (Johor)
 Zapin Tidung Ulu (Tana Tidung, Kalimantan Utara)
 Zapin Tongga (Minangkabau)
 Zapin Raub (Pahang)

 Zapin dari segi Spritual 

 Zapin sebagai Zikir 
Zapin juga boleh menjadi zikir secara tersirat ataupun batiniah, dimana musik latar pada Zapin asal yaitu Zapin Yaman (Zaffin); yang menjadi ilham Zapin Melayu yang menjadikan bait-bait zikir, lafaz Syahadah, Qasidah dan puji-pujian kepada Rasulullah SAW sebagai musik latar tarian. Mengikut tarikat (tariqah) Sufi dalam konsep Sufi Muridin, gerakan tarian seperti Ghazal dan Zapin yang disertai oleh zikir dan seloka puji-pujian kepada Rasulullah SAW adalah suatu bentuk penyerahan dan pengabdian diri kepada Allah SWT dan penerimaan diri kepada hukum Allah SWT dan sunnah Rasulullah SAW. 

Malah, dalam tarian zapin itu sendiri, terdapat makna tersirat yang menunjukkan sifat kehambaan kepada Allah SWT. Sebagai contoh, penari Zapin (pada Zapin asal; Zapin Yaman) akan menari mengikut rentak-rentak not gendang yang telah diselarikan dengan bait-bait zikir dan qasidah. 

Rujukan

Pautan luar
 http://www.johordt.gov.my/johordt/pelancongan/single.php?sub=4
 http://portal.unesco.org/culture/en/file_download.php/2a8362d26f374e8073746d097b85f80dhilarian.pdf
 http://jaksa.kym.edu.my/jaksa/zapin.html
 http://www.mpkj.gov.my/k_tarian.php 
 http://www.heritage.gov.my/kekkwa/viewbudaya.php?id=1332
 Tarian Tradisional untuk Majlis Perkahwinan

Zapin
Zapin
Zapin
Kategori:Tarian Indonesia
Kategori:Tarian Brunei
Kategori:Tarian Singapura
Kategori:Kebudayaan di Riau
Kategori:Kebudayaan di Sumatera
Kategori:Kebudayaan Kedah
Kategori:Warisan Kebangsaan Objek Warisan Tidak Ketara